**Amintirile roiesc**

*AlbAtros*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pe-o insulă de suflet

amintirile roiesc,

fiecare își dorește întâietatea...

Fiecare amintire are povestea ei,

e-o melodie în care te poți pierde

uitând străduțele întortocheate ale gândului.

Amintirile

nu au nevoie de cuvinte,

ele se strecoară-n mintea noastră

precum apele de munte

ce-și croiesc printre pietre

albia,colindând mai lin,

uneori mai învolburate,

grăbindu-și curgerea

întrun lac unde nuferii cresc și înfloresc.

Tu,gând ce-mi zâmbești

cu-atâta gingășie

șoptește-mi amintirea ce-o dorești,

eu o voi asculta cuminte

nu cu urechea,ci cu inima.

Printre zâmbete nesigure,

gândul în tăcerea lui

și c-o dulce-mbujorare

deschide cartea amintirilor,

răsfoind prin ea.

Nu știa ce amintire

mi-aș dori...

fiindu-i greu să le selecteze,

considerând că fiecare

are valoarea ei.

Inima,un fluture albastru

cu aripi de albatros

și ochi precum împărăția cerului

alese la întâmplare,

arătându-i gândului,cu degetul,

o amintire,ce în timp se pierduse

printre miile de amintiri,

în uriașa lor singurătate.

Era o amintire...

ce prin strălucirea ei,

umplu încăperea sufletului

cu un mănunchi de raze solare

totul înflorea,totul radia

c-un zâmbet

ce-și amintea o melodie

de mult uitată printre miile de melodii

dar împletea jucăușă

toate florile grădinii cu amintiri...

I-am mulțumit frumos gândului

pentru frumosul dar

și-am ieșit,cu pași înceți

din insula sufletului

zâmbind nostalgic

întro nouă dimineață

din decembrie...